На основу Решења о банкротству стечајног судије Привредног суда у Суботици Ст. бр. 54/2019 од 16.01.2020. године, а у складу са чланoвима 131.,132. и 133. Закона о стечају („Сл. гласник РС“ бр. 104/09, 99/2011 - др. закон, 71/2012 – одлука УС, 83/2014, 113/2017, 44/2018 i 95/2018) и Националним стандардом бр. 5 о начину и поступку уновчења имовине стечајног дужника (Сл. гласник РС бр.62/2018), стечајни управник стечајног дужника:

**"ЕЛИТШПЕД" ДОО СУБОТИЦА у стечају из Суботице,**

**ул. Топчидерска бр. 15**

**ОГЛАШАВА**

**продају имовине стечајног дужника**

**методом јавног нaдметања**

Предмет продаје је део покретне имовине стечајног дужника у оквиру три целине, и то:

|  |  |  |
| --- | --- | --- |
| **Предмет продаје** | **Почетна цена**  **(дин.)** | **Депозит (дин.)** |
| **ЦЕЛИНА I – Покретна имовина стечајног дужника – ВОЗИЛА**   * **Aутобус MERCEDES BENZ SPRINTER 308 CDI** (регистарски број SU070-MD броја шасије: WDB9036621R613765, броја мотора 61198750863212, запремине 2148 ccm, снаге мотора 60 KW, година производње 2004.); * **Теретно возило PEUGEOT BOXER** (регистарски број SU088-ĆĆ броја шасије: VF3YCBMFC11275954, броја мотора PUS822401700288, запремине 2198 ccm, снаге мотора 88 KW, година производње 2007.); * **Tеретно возило RENAULT MASTER DCI** (регистарски број SU073-FB броја шасије: VF1FDCMM526901704, броја мотора G9UA720C023157, запремине 2463 ccm, снаге мотора 84 KW, година производње 2002.), * чије се техничке карактеристике и опис стања налазе у продајној документацији | **881.550,00** | **352.620,00** |
| **ЦЕЛИНА II – Залихе готових производа – ДРВЕНЕ КОРПИЦЕ**  **122.760 комада дрвених корпица** које су представљале финални производ стечајног дужника чији се опис стања налази у продајној документацији**.** | **342.612,50** | **137.445,00** |
| **ЦЕЛИНА III – Залихе сировина – ДРВЕНИ ТРУПЦИ**  **100 м3 трупаца дрвета тополе** који су представљали сировину за израду финалног производа стечајног дужника чији се опис стања налази у продајној документацији**.** | **242.250,00** | **98.100,00** |

Детаљнији приказ и опис имовине дат је у продајнoj документацији.

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **10.000,00 динара + ПДВ по појединачној продајној целини**. Профактура се може преузети сваког радног дана у периоду од 0900 до 1400 часова у Суботици, ул. Храстова бр. 40/10, закључно са **15.04.2020**. године, уз претходну најаву стечајном управнику.
2. уплате **депозит** на текући рачун стечајног дужника број **200 - 3147360101029-76 отворен код Банка Поштанска Штедионица a.д. Београд,** или положе неопозиву првокласну банкарску гаранцију наплативу на први позив, најкасније **5 дана пре одржавања продаје** (рок за уплату депозита истиче закључно са **16.04.2020.** год. до 1500  часова). У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику на адресу ул. Храстова бр. 40/10, у Суботици, закључно са **16.04.2020.**године до 14 часова по београдском времену (GMT +1). У обзир ће се узети само банкарске гаранције које пристигну на назначену адресу у назначено време. У случају да се као депозит положи првокласна банкарска гаранција, оригинал исте се ради провере искључиво лично мора доставити. Банкарска гаранција мора имати **рок важења до 21.05.2020.**године.
3. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, а најкасније 5 дана пре заказане продаје, односно до 16.04.2020.године, сваким радним даном од 1000 до 1400 часова уз претходну најаву на телефон 024/527-101 стечајном управнику Вигњевић Драгану (моб: 063/58 55 92), или асистенту стечајног управника Длачић Владимиру (моб: 064/93 86 888).

Након уплате депозита, а најкасније до 16.04.2020. године, до 1600 часова, потенцијални купци, ради благовремене евиденције, морају предати стечајном управнику: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана **21.04.2020. године у 1100 часова** на следећој адреси:

**Канцеларија стечајног управника Вигњевић Драгана, Суботица, ул. Храстова бр. 40/10.**

**Регистрација учесника** почиње **сат временa** пре почетка јавног надметања, а завршава се **10 минута** пре почетка јавног надметања, односно у периоду од **1000**до **1050**часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од 3 (три) радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 (осам) дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му гаранција бити враћена. У конкретном случају, купопродајни уговор потписује се у року од 2 (два) радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача депозит (гаранција) се враћа у року од 8 (осам) дана од дана одржавања јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порези и сви други овде непоменути трошкови који произилазе из закљученог купопродајног уговора, у целости падају на терет купца.

Напомена: Није дозвољено достављање оригинала банкарске гаранције вршити пошиљком (обичном или препорученом), путем факса, mail-a или на други начин, осим на начин прописан у тачки 2. услова за стицање права за учешће из овог огласа.

Овлашћено лице: стечајни управник **Драган Вигњевић,** контакт телефон: 063/585-592.